CELEX: 62010CN0020
Language: mt
Date: 2010-01-13 00:00:00
Title: Kawża C-20/10: Talba għal deċiżjoni preliminari mressqa mit-Tribunale di Trani (l-Italja) fit- 13 ta’ Jannar 2010 — Vino Cosimo Damiano vs Poste Italiane SpA

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/15
            
         Talba għal deċiżjoni preliminari mressqa mit-Tribunale di Trani (l-Italja) fit-13 ta’ Jannar 2010 — Vino Cosimo Damiano vs Poste Italiane SpA
   (Kawża C-20/10)
   2010/C 134/24
   Lingwa tal-kawża: it-Taljan
   
      Qorti tar-rinviju
   
   Tribunale di Trani.
   
      Partijiet fil-kawża prinċipali
   
   
      Rikorrent: Vino Cosimo Damiano.
   
      Konvenuta: Poste Italiane SpA.
   
      Domandi preliminari
   
   
               (1)
            
            
               Il-Klawżola 8(3) tal-ftehim qafas li hemm fid-Direttiva 1999/70/KE (1) tipprekludi leġiżlazzjoni nazzjonali (bħal dik li tinsab fl-Artikolu 2(1)A tad-Digriet Leġiżlattiv 368/2001) li, fit-traspożizzjoni tad-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, introduċiet fl-ordni ġuridika nazzjonali każ ta’ kuntratt għal żmien fiss li ma jispeċifikax ir-raġuni tal-impjieg għal żmien fiss tal-impjegati ta’ SpA Poste Italiane (sistema introdotta fl-Italja bl-Artikolu 2(1)A tad-Digriet leġiżlattiv 368/2001)?
            
         
               (2)
            
            
               Sabiex jiġi ġġustifikat reformatio in pejus tal-leġiżlazzjoni preċedenti dwar kuntratt għal żmien fiss u sabiex tiġi evitata l-applikazzjoni tal-projbizzjoni prevista fil-Klawżola 8(3) tal-ftehim qafas stabbilit mid-Direttiva 1999/70/KE, huwa suffiċjenti li l-leġiżlatur nazzjonali jsegwi għan, ikun x’ikun, għajr dak li tiġi implementata d-direttiva ċċitata iktar ’il fuq, jew huwa neċessarju li dan l-għan ikun mhux biss xieraq ta’ protezzjoni tal-inqas ekwa għal dak ippenalizzat, iżda għandu jkun ukoll “iddikjarat” espressament?
            
         
               (3)
            
            
               Il-Klawżola 3 tal-ftehim qafas li jinsab fid-Direttiva 1999/70/KE tipprekludi leġiżlazzjoni nazzjonali (bħal dik li tinsab fl-Artikolu 2(1)A tad-Digriet Leġiżlattiv 368/2001) li, fit-traspożizzjoni tad-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, introduċiet fis-sistema legali Taljana każ ta’ kuntratt għal żmien mhux determinat li ma jispeċifikax ir-raġuni tal-impjieg għal żmien fiss tal-impjegati ta’ SpA Poste Italiane?
            
         
               (4)
            
            
               Il-prinċipju ġenerali ta’ nondiskriminazzjoni u ta’ ugwaljanza stabbilit fid-dritt Komunitarju jipprekludi leġiżlazzjoni nazzjonali (bħal dik li tinsab fl-Artikolu 2(1)A tad-Digriet Leġiżlattiv 368/2001) li, fit-traspożizzjoni tad-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP introduċiet fis-sistema legali Taljana każ ta’ kuntratt għal żmien mhux determinat li ma jispeċifikax ir-raġuni tal-impjieg għal żmien fiss tal-impjegati ta’ SpA Poste Italiane, li jqiegħed l-impjegati ta’ SpA Poste Italiane fi żvantaġġ, kif ukoll, mhux biss fil-konfront ta’ din il-kumpannija, iżda wkoll impriżi oħra tal-istess settur jew ta’ settur ieħor?
            
         
               (5)
            
            
               L-Artikoli 82(1) u 86(1) u (2) KE, jipprekludu leġiżlazzjoni nazzjonali (bħal dik li tinsab fl-Artikolu 2(1)A tad-Digriet Leġiżlattiv 368/2001) li, fit-traspożizzjoni tad-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, introduċiet każ ta’ kuntratt għal żmien mhux determinat li ma jispeċifikax ir-raġuni tal-impjieg għal żmien fiss għall-benefiċċju ta’ SpA Poste Italiane biss (impriża b’kapital kollu kemm hu pubbliku), u li jippermetti b’hekk l-istabbiliment u l-iskruttament ta’ pożizzjoni dominanti?
            
         
               (6)
            
            
               Jekk id-domandi preċedenti jingħataw risposta affermattiva, il-qorti nazzjonali hija marbuta twarrab (jew ma tapplikax) il-leġiżlazzjoni nazzjonali kuntrarja għad-dritt Komunitarju?
            
         
      (1)  ĠU Edizzjoni Speċjali bil-Malti, Kapitolu 5, Vol. 3, p. 368